Diari Oficial de la Generalitat Valenciana


Sumari del DOGV 4973, del 29-03-2005 (2005/3074)

ORDE de 16 de març de 2005, de la Conselleria de Sanitat, per la qual s'efectua convocatòria publica de concerts per a places assistencials en determinats centres d'atenció i/o prevenció de drogodependències per al període 2005-2008, a l'empara de les bases generals contingudes en l'Orde de la Conselleria de Benestar Social de 27 de novembre de 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4973

Data del DOGV
:   29-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3074


Data del document
:   16-03-2005

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * ajuda pública
    * toxicomania
    * servei sanitari
    * suport econòmic
    * servei social

ORDE de 16 de març de 2005, de la Conselleria de Sanitat, per la qual s'efectua convocatòria publica de concerts per a places assistencials en determinats centres d'atenció i/o prevenció de drogodependències per al període 2005-2008, a l'empara de les bases generals contingudes en l'Orde de la Conselleria de Benestar Social de 27 de novembre de 2000. [2005/X3074]
  
El Decret Legislatiu 1/2003, d'1 d'abril, del Consell de la Generalitat, pel qual s'aprova el text refós de la Llei sobre Drogodependències i altres Trastorns Addictius, modificada per la Llei 4/2002, de 18 de juny, així com la Llei 5/1997, de 25 de juny de la Generalitat Valenciana, per la qual es regula el Sistema de Servicis Socials en l'Àmbit de la Comunitat Valenciana, preveuen la possibilitat d'establir concerts entre l'administració de la Generalitat Valenciana i els Centres de Servicis d'Atenció i Prevenció de les Drogodependències de naturalesa privada, l'objecte dels quals és garantir el màxim nivell de qualitat possible en la prestació de servicis d'atenció i prevenció de les drogodependències a la Comunitat Valenciana per mitjà de la integració dels centres esmentats en un sistema harmònic, coordinat i integral, a fi a racionalitzar i optimitzar l'ús dels recursos disponibles; tot això motivat pel fet que eixos centres presten un servici inestimable a la societat, i eixe esforç pot i ha de ser potenciat per l'administració de la Generalitat Valenciana a fi a millorar l'oferta d'atenció als drogodependents, que constituïx un dels eixos principals en els servicis públics de caràcter social que la Generalitat Valenciana té encomanats i dels quals té la competència exclusiva per a la seua regulació.
  
Així, per mitjà del Decret 51/1999, de 30 de març, del Govern Valencià va ser aprovat el Reglament que regula les normes a què deuen sotmetre's els concerts que ha d'establir l'administració de la Generalitat Valenciana amb els centres d'iniciativa social de titularitat privada.
  
Mitjançant una Orde de 27 de novembre de 2000 (DOGV núm. 3.891, de 4 de desembre de 2000) es van establir les bases generals per a les convocatòries públiques de concerts per a determinats centres d'atenció i prevenció de drogodependències, en concret Centres de Dia i Unitats de Deshabituació Residencial, que va ser modificada per Orde de 4 de desembre de 2002 (DOGV núm. 4.399, de 16 de desembre de 2002), en el sentit d'incrementar els centres d'atenció i prevenció de drogodependències, incloent vivendes tutelades així com Unitats de Desintoxicació Hospitalària.
  
No obstant això, cal adaptar les bases esmentades a la nova normativa existent en matèria d'acreditació de centres, reflectida en la publicació del Decret 124/2001, de 10 de juliol, del Govern Valencià, sobre Registre i Acreditació de Centres i Servicis d'Atenció i Prevenció de les Drogodependències i altres Trastorns Addictius, a la Comunitat Valenciana.
  
Per un altre costat, i tenint en compte que per mitjà de l'esmentada Orde de 27 de novembre del 2000, s'establia la convocatòria per a la posada a disposició del Servici Públic, de determinades places per al període 2001-2002, i que, per Orde de 4 de desembre del 2002, es va efectuar la convocatòria per a la posada en marxa de places per al període 2003-2004, cal efectuar una altra convocatòria, a l'empara del que establix el Decret 51/1999, per al període 2005-2008
  
En atenció de totes estes consideracions i fent ús de les facultats que em conferix l'article 35 de la Llei 5/1983, de 30 de desembre, l'article 47.11 del Decret Legislatiu de 16 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i el Decret 116/2003, d'11 de juliol, del Govern Valencià (DOGV núm. 4.543, de 14 de juliol), segons el que establixen la disposició transitòria primera del Decret 26/2005, de 04 de febrer, del Consell de la Generalitat Valenciana, pel qual s'aprova el Reglament Orgànica i Funcional de la Conselleria de Sanitat, (DOGV núm. 4.941, de 8 de febrer), així com l'Orde de 26 de gener del 2005, de la Conselleria de Sanitat, per la qual s'assignen atribucions a determinats òrgans de la Conselleria (DOGV núm. 4.936, d'1 de febrer),
  
ORDENE
  
Article 1
  
Convocar, amb atenció a les bases generals que regixen les convocatòries de concerts per a places en determinats Centres d'Atenció i Prevenció de Drogodependències contingudes en l'Orde de 27 de novembre del 2000 (DOGV núm. 3.891, de 4 de desembre del 2000), la posada a disposició de la Conselleria de Sanitat, de les places en els següents servicis per a l'assistència a persones drogodependents, per al període 2005-2008:
  
a) Centres de Dia.
  
b) Unitats de Deshabituació Residencial.
  
c) Habitatges tutelats.
  
d) Unitats de Desintoxicació Hospitalària, exclusivament destinades a persones dependents de drogues amb un altre diagnòstic de malaltia psiquiàtrica.
  
Article 2. Presentació de sol·licituds
  
El termini de presentació de sol·licituds, segons el model annex II, és d'un mes, comptat a partir de l'endemà de la publicació de la present convocatòria en el Diari Oficial de la Generalitat Valenciana.
  
Article 3. Finançament
  
S'establixen com a aportació de la Generalitat Valenciana, en concepte de finançament dels servicis prestats, les següents quantitats per cada plaça ocupada:
  
Any 2005:
  
Centres de Dia (248 dies) 7,96 euros/dia
  
Unitats de Deshabituació Residencial (365 dies) 38,00 euros/dia
  
Habitatges tutelats (365 dies) 15'45 euros/dia
  
Unitats de Desintoxicació Hospitalària (365 dies) 173,09 euros/dia
  
Any 2006:
  
Centres de Dia (248 dies) 8,12 euros/dia
  
Unitats de Deshabituació Residencial (365 dies) 38'76 euros/dia
  
Habitatges tutelats (365 dies) 15,76 euros/dia
  
Unitats de Desintoxicació Hospitalària (365 dies) 176,55 euros/dia
  
Any 2007:
  
Centres de Dia (248 dies) 8,28 euros/dia
  
Unitats de Deshabituació Residencial (365 dies) 39'53 euros/dia
  
Habitatges tutelats (365 dies) 16,07 euros/dia
  
Unitats de Desintoxicació Hospitalària (365 dies) 180,08 euros/dia
  
Any 2008:
  
Centres de Dia (248 dies) 8,45 euros/dia
  
Unitats de Deshabituació Residencial (366 dies) 40'32 euros/dia
  
Habitatges tutelats (366 dies) 16,39 euros/dia
  
Unitats de Desintoxicació Hospitalària (366 dies) 183,68 euros/dia
  
Este finançament es correspon al 100% del cost dels servicis, a fi de materialitzar el principi de gratuïtat de les prestacions assistencials, previst en l'article 9.4 del Decret Legislatiu 1/2003, d'1 d'abril, del Consell de la Generalitat, pel qual s'aprova el text refós de la Llei sobre Drogodependències i altres Trastorns Addictius.
  
Estes quantitats no estan subjectes a revisió durant la vigència del concert, per estar-ne ja prevista l'actualització en les distintes anualitats.
  
En el supòsit de produir-se la pròrroga prevista en l'article 26 de les bases generals contingudes en l'Orde de 27 de novembre de 2000, les quantitats s'han d'actualitzar en més o en menys, prenent com a referència l'índex general de preus al consum de l'any 2009.
  
La quantitat que han de percebre els centres, en concepte de places desocupades, ha de ser del 85% de la quantitat establida per a cada plaça ocupada.
  
Els preus que s'establisquen en els concerts, tant per a plaça ocupada com per a cada plaça no ocupada comprenen tots els conceptes que la Conselleria de Sanitat ha d'abonar per cada plaça concertada, i s'hi entén inclòs l'IVA i qualsevol altre tribut, taxa o impost.
  
Article 4. Garanties
  
1. D'acord amb el que establix l'article 5.i) de les bases generals que regixen les convocatòries de concerts, s'establix com a garantia provisional per als participants en la convocatòria 2005-2008, la quantia de 100 euros.
  
2. D'acord amb el que establix l'article 15 de les mateixes bases, els titulars de centres que hagen sigut adjudicataris per al període 2005-2008, han de constituir una garantia definitiva, per un import equivalent al 0,1% del total del finançament públic previst per a la totalitat del període de vigència del concert.
  
DISPOSICIONS ADDICIONALS
  
Primera
  
Siga quina en siga la data d'inici d'efectes de cada concert, tots aquells que siguen subscrits a l'empara de la present convocatòria, han de finalitzar el dia 31 de desembre de 2008, sense perjuí d'una possible renovació.
  
Segona
  
Tots els concerts han de fer expressa menció de l'import màxim que ha d'abonar la Conselleria de Sanitat de cada una de les seues anualitats i en la totalitat del període concertat.
  
DISPOSICIONS FINALS
  
Primera
  
Els concerts que regula esta orde es financen a càrrec dels Pressupostos de la Generalitat Valenciana per al 2005, secció 10, servici 02.97, Programa Pressupostari 313.20 €Drogodependències i altres addiccions?, capítol IV en la línia pressupostària i per l'import màxim que es detalla a continuació:
  
1. Denominació: Iniciativa social en l'atenció i prevenció de drogodependències.
  
- Línia de subvenció: T4913
  
- Consignació pressupostària: 3.014.113,60 euros
  
- Procedència i quantia dels fons:
  
Propis: 2.343.203,60 euros
  
Externa: Àrea de Sanitat: 670.910,00 euros
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra la present orde es pot interposar, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, potestativament recurs de reposició davant el mateix òrgan que l'ha dictada, en el termini d'un mes a comptar des de l'endemà de la publicació, o bé pot interposar-se directament un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, d'acord amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que se'n puga interposar qualsevol altre que s'hi estime pertinent.
  
València, 16 de març de 2005
  
El conseller de Sanitat,